Тянь Жуанжуан

Тянь Жуанжуан (; ; , 1952 оны Дөрөвдүгээр сарын 23, Бээжин, Хятад улс„Tian Zhuangzhuang“. Encyclopedia of Contemporary Chinese Culture) — Хятадын кино найруулагч, жүжигчин, продюсер.

Намтар
Тянь нь 1952 онд Бээжинд төржээ. Түүний эцэг Тянь Фан нь Хятадын кино урлагийн 1930-аад оны үеийн алдарт жүжигчин бөгөөд 1949 онд Бээжингийн Киноны Студийн захирал болсон юм. Түүний эх Юу Лан нь мөн жүжигчин байсан бөгөөд сүүлд Бээжингийн Хүүхдийн Киноны Студийн захирал болсон юм. 

Тэрбээр эхлээд 1968 онд Ардын Чөлөөлөх Армид элсэн гурван жил алба хаасан байна. Тэрээр сонирхогч фото зурагчин байснаа Бээжингийн Хөдөө Аж Ахуйн Кино Студид туслах кино зураглаачаар ажиллаж байгаад 1978 онд Бээжингийн Кино Урлагийн Академид элссэн. 

Тянь олон улсад алдаршуулсан бүтээлүүд нь түүний эксперименталь, авангард баримтат кинонууд болох «Ангийн талбарт» (1985), «Адууны  хулгайч» (1986) хоёр юм. Энэ хоёр кино нь хоёул Хятадын жижиг ястны тухай харуулсан бүтээл билээ. Түүний энэхүү бүтээлүүдийг Хятадын засгийн газраас хорьсон байна.

Тянь «Гудамжны хөгжимчид» (1987)  «Ли Лианин – Хааны түшмэл» (1991) зэрэг киног эс тооцвол түүний кинонуудыг гаргах зөвшөөрөл их удаж байж олддог байжээ. Гэвч «Цэнхэр цаасан шувуу» (1993) нь Хятадад жинхэнэ шуугиан дэгдээсэн юм. Энэ нь "Зуун цэцэг дэлгэрэг" хөдөлгөөний талаар өгүүлэх агаад Соёлын хувьсгал, 1950 болон 1960-аад оны Хятадын социалист бодлогыг эсэргүүцсэн өнгө аястай хийгдсэн хэмээн Хятадын засгийн газраас хорьж, гадаад руу эвлүүлгэнд явуулахаас хүртэл татгалзаж байжээ. Сарын дараа тэрээр Хятадын засгийн газрын хар дансанд орсон 6 найруулагчийн нэг болсон юм. Тэрээр энэ үеэс эхлэн удаан хугацаанд кино найруулагчаар ажиллаагүй юм. 

Энэ цагаас эхлэн Жуанжуан нилээн хугацаанд шинэ залуу найруулагчдын кинонд продюсерээр ажиллаж байжээ. 2002 онд «Бяцхан суурингийн хавар» хэмээх киног найруулсан бөгөөд дэлхийн шүүмжлэгчид уг киног таалан хүлээн авчээ. 

Тянь 2004 онд өөрийн дуртай сэдэв болох бага ястнуудын талаар дахин нэгэн баримтат кино бүтээжээ. Энэ кино нь Юньнань болон Төвөд дэх хүмүүсийн аж амьдралыг өгүүлэх «Дэламу» нэрт кино байлаа.

2006 онд тэрээр «Го мастер» нэрт уран сайхны киног Го шатрын их мастер Го Сэйгений намтарчилсан бүтээл ажээ. 

Түүний 2009 онд найруулсан «Дайчин ба чоно» бүтээлд эртний хятадын дайчин эр чоно шүтлэгт нууцлаг нүүдэлчин аймагтай таардаг тухай өгүүлэх аж.

Онцлох бүтээлүүд
«Ангийн талбарт»  (1985)
«Адууны хулгайч»  (1986)
«Гудамжны хөгжимчид»  (1987)
«Ли Лианин – Хааны түшмэл»  (1991)
«Цэнхэр цаасан шувуу»  (1993)
«Бяцхан суурингийн хавар»  (2002)
«Дэламу»  (2004)
«Го мастер»  (2006)
«Дайчин ба чоно»  (2009)

 Лавлах холбоос 

 Цахим холбоос 



Ангилал:Баримтат киноны найруулагч
Ангилал:Хятадын кино найруулагч
Ангилал:Хятадын кино зохиолч
Ангилал:Киноны продюсер
Ангилал:Театрын найруулагч
Ангилал:Хятадууд
Ангилал:1952 онд төрсөн